De Økonomiske Vismænd kritiserer i skarpe vendinger det skattestop, der i 14 år har låst skatten på fast ejendom, den såkaldte ejendomsværdiskat.

Det har giver boligejerne betydelige, løbende skattegevinster - og det har samtidig hævet ejendomspriserne så eftertrykkeligt, at boligejerene mange steder også har tjent gode penge på at sælge deres mursten.

Skattestoppet har med andre ord været en urimelig god forretning for boligejerne, især dem, der bor i de store byer som København og Århus, hvor huspriserne er eksploderet, uden at skatterne er fulgt med op, mener vismændene. De opfordrer politikerne til at få stoppet den del af skattestoppet, der favoriserer boligejerne.